1. Otvoríme si stránku [www.crepc.sk](http://www.crepc.sk) a  z ponuky *Navigácia CREPČ* si vyberieme možnosť CREPČ 2.
2. V hornej čiernej lište sa nastavíme myšou na vyhľadávacie okno. Napíšeme pracovisko, pre ktoré potrebujeme generovať výstup.  Z ponuky si vyberieme možnosť *Inštitúcie*; stlačíme Hľadať. Ako inštitúciu môžeme vyhľadať Univerzitu Pavla Jozefa Šafárika, fakultu, univerzitné pracovisko, ústav fakulty, katedru fakulty, kliniku fakulty.



1. V pravej časti vedľa názvu pracoviska (uvádzané ako vykazujúca inštitúcia) sa nachádza znak založenej stránky symbolizujúci výstupy. Jeho zakliknutím sa dostaneme do vyhľadávacieho formulára.



1. Vo vyhľadávacom formulári si v prvom riadku *Typ a zoradenie výstupu* zvolíme možnosť EPČ výstup pre inštitúciu. Systém nám ponúka viacero typov výstupov:

**Citačný** – výstup všetkých prác autorov so zadaným pracoviskom bez ohlasov vrátane štatistiky

**Citačný len s ohlasmi** - výstup len tých prác autorov so zadaným pracoviskom, ku ktorým sú evidované ohlasy vrátane štatistiky

**Úplný citačný** – výstup všetkých prác autorov so zadaným pracoviskom s ohlasmi vrátane štatistiky

**Bibliografický** - výstup všetkých prác autorov so zadaným pracoviskom s uvedením percentuálneho podielu autorstva vrátane metriky časopisov vrátane štatistiky

**Štatistika –** len štatistické ukazovatele bez výstupov publikačnej činnosti vrátane ohlasov

1. Vedľa okna *Názov a formát výstupu* je ponuka dvoch formátov výstupu – editovateľný formát RTF alebo formát PDF.
2. Vo vyhľadávacom formulári máme možnosť podrobnejšie zadefinovať podmienky vyhľadávania: obdobie, štátna dotácia a iné podmienky.
3. Po vyplnení formulára zaklikneme *Vytvoriť zostavu.* Systém nás upozorní, že výstup bude generovaný na pozadí a po uplynutí 30 dní bude automaticky zmazaný. Potvrdíme .
4. V koreňovom adresári sa zobrazí vygenerovaný výstup na pracovisko. **Proces generovania trvá niekoľko minút.** V časti *Akcie* si vyberieme možnosť *Stiahnuť.* Výstup bude k dispozícii vo formáte, aký sme si v úvode zvolili. Po jeho uložení u seba v pc môžeme výstup zmazať.